ai4bharat/Pralekha huggingface dataset:
মানবসম্পদবিকাশমন্ত্রক
ভয়াবহ পথ দুর্ঘটনা কমাতে যানবাহনের গতি নিয়ন্ত্রণের জন্য আইআইটি খড়্গপুরের গবেষকদের বিজ্ঞানসম্মত প্রস্তাব রাজ্য সরকারের কাছে পেশ হ’ল
কলকাতা, ০১ অগাস্ট, ২০২২
ভয়াবহ পথ দুর্ঘটনা কমাতে আইআইটি খড়্গপুরের গবেষকরা দেশ জুড়ে যানবাহনের গতি নিয়ন্ত্রণের জন্য বিজ্ঞানসম্মতভাবে তৈরি করা এক প্রস্তাব পশ্চিমবঙ্গ সরকারের কাছে পেশ করেছে। ভারতে পথ দুর্ঘটনা কমাতে নতুন নতুন সংস্কারমূলক পদক্ষেপ গ্রহণ করা হলেও দেশে পথ দুর্ঘটনা অব্যাহত রয়েছে। ২০২০ সালে ৩ লক্ষ ৬৬ হাজার ১৩৮টি পথ দুর্ঘটনা ঘটেছে। কেন্দ্রীয় সড়ক পরিবহণ ও মহাসড়ক মন্ত্রকের পরিসংখ্যান অনুযায়ী, পথ দুর্ঘটনার কারণে ঐ বছর ১ লক্ষ ৩১ হাজার ৭১৪ জন প্রাণ হারিয়েছেন। এ ধরনের দুর্ঘটনার ফলে, স্থিতিশীল উন্নয়নের লক্ষ্য অর্জন ব্যাহত হবে।
আইআইটি খড়্গপুর পথ দুর্ঘটনা কমাতে রাজ্য ও জেলাস্তরে সড়ক নিরাপত্তা পরিষদ গঠনের প্রস্তাব দিয়েছে। এই পরিষদে বিভিন্ন দপ্তরের প্রতিনিধিরা থাকবেন। কোন রাস্তায় কত কিলোমিটার বেগে গাড়ি চলবে, বিজ্ঞানসম্মতভাবে তা নির্ধারণ করা হবে। পরিষদ সংশ্লিষ্ট রাস্তায় নির্ধারিত গতিতে গাড়ি চলছে কিনা, সে বিষয়ে নজরদারি চালাবে। এছাড়াও, পথ দুর্ঘটনা ও পথ নিরাপত্তার বিষয়ে জনসচেতনতা গড়ে তুলতে প্রয়োজনীয় ব্যবস্থা নেওয়া হবে।
পশ্চিমবঙ্গ সরকারকে জমা দেওয়া প্রতিবেদনে বলা হয়েছে - যান চলাচলে নিয়ন্ত্রণ না থাকা, নির্ধারিত লেন বরাবর গাড়ি না চলা, রাস্তায় পথচারীদের চলাচল এবং রাস্তার ধারে নানাবিধ অবৈধ কাজকর্মের কারণেই মূলত বড় বড় পথ দুর্ঘটনা হয়ে থাকে। হেলমেট পরে বাইক চালানো, সিট বেল্ট ব্যবহার করা, মদ্যপ অবস্থায় গাড়ি না চালানো এবং নির্ধারিত গতিতে গাড়ি চালানোর মতো সাধারণ সতর্কতামূলক নিয়মগুলি মেনে চললেই দেশে ৩ লক্ষ ৪৭ হাজার থেকে ৫ লক্ষ ৪০ হাজার প্রাণ প্রতি বছর বাঁচানো সম্ভব। আইআইটি খড়্গপুরের সিভিল ইঞ্জিনিয়ারিং-এর অধ্যাপক ভার্গব মৈত্রের নেতৃত্বে গবেষক দলটির সুপারিশগুলি কেন্দ্রীয় সড়ক পরিবহণ মন্ত্রকের আগামী ২০২৪ সালের মধ্যে পথ দুর্ঘটনা ৫০ শতাংশ কমিয়ে আনার লক্ষ্যেই দেওয়া হয়েছে।
PG/CB/SB
(Visitor Counter : 15
কয়লামন্ত্রক
কেন্দ্রীয় উদ্যোগে ‘কয়লা ও লিগনাইট অনুসন্ধান প্রকল্প’ জারি রাখার প্রস্তাবে অনুমোদন কেন্দ্রীয় মন্ত্রিসভার
নতুন দিল্লি, ৭ জুন, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক সংক্রান্ত কমিটি আজ কেন্দ্রীয় উদ্যোগে ‘কয়লা ও লিগনাইট অনুসন্ধান প্রকল্প’ জারি রাখার প্রস্তাবে অনুমোদন দিয়েছে। পঞ্চদশ অর্থ কমিশনের সময়কালের সঙ্গে সাযুজ্য রেখে ২০২১-২২ থেকে ২০২৫-২৬ অর্থ বছরের জন্য এই খাতে আনুমানিক ২,৯৮০ কোটি টাকা খরচ ধরা হয়েছে।
এই প্রকল্পের আওতায় কয়লা ও লিগনাইটের অনুসন্ধান চালানো হয় দুটি স্তরে। ১) প্রচারমূলক  অনুসন্ধান, ২) কোল ইন্ডিয়ার আওতা বহির্ভূত ব্লকগুলিতে বিশদ অনুসন্ধান।
প্রচারমূলক  অনুসন্ধানের জন্য ১,৬৫০ কোটি এবং কোল ইন্ডিয়া আওতা বহির্ভূত ব্লকগুলিতে বিশদ অনুসন্ধানের জন্য ১,৩৩০ কোটি টাকা বরাদ্দ করা হয়েছে। প্রথম ক্ষেত্রে প্রায় ১৩০০ বর্গ কিলোমিটার এলাকাজুড়ে এবং দ্বিতীয় ক্ষেত্রে ৬৫০ বর্গ কিলোমিটার এলাকায় অনুসন্ধান চলবে।
দেশের সঞ্চিত কয়লা সম্পদ সম্পর্কে জানতে কয়লা ও লিগনাইট অনুসন্ধান আবশ্যক। এর উপর ভিত্তি করেই নতুন কয়লা খনির বিশদ প্রকল্প রিপোর্ট তৈরি করা হয়। এই অনুসন্ধানের উপর আধারিত ভূতাত্বিক রিপোর্টের ভিত্তিতে নতুন কয়লা ব্লক নিলামে তোলা হয় এবং সফল নিলামগ্রহীতার কাছ থেকে ব্যয় পুনরুদ্ধার করা হয়।
CG/SD/SKD
(
প্রতিরক্ষামন্ত্রক
রাশিয়াতে আয়োজিত আন্তর্জাতিক সেনা ক্রীড়া প্রতিযোগিতা-২০২১এ ভারতীয় সেনাবাহিনীর একটি দল অংশ নেবে
নতুন দিল্লি,৯ আগস্ট, ২০২১
রাশিয়াতে আগামী ২২ আগস্ট থেকে চৌঠা সেপ্টেম্বর পর্যন্ত আন্তর্জাতিক সেনা ক্রীড়া প্রতিযোগিতা - ২০২১ এর আয়োজন করা হয়েছে।এই প্রতিযোগিতায় ভারতীয় সেনাবাহিনীর ১০১ সদস্যদের একটি দল অংশ নেবে।এই দলটি আর্মি স্কাউট মাস্টার্স প্রতিযোগিতা, এলব্রাস রিং, পোলার স্টার, স্নাইপার ফ্রন্টিয়ার,উচ্চ পার্বত্য এলাকায় সেফ রুট গেমসে বিভিন্ন মহড়া প্রদর্শন, তুষারাবৃত অঞ্চলে উদ্ধারকাজ, স্নাইপার অ্যাকশন এবং প্রতিবন্ধকতাপূর্ণ জায়গায় যুদ্ধক্ষেত্রে ইঞ্জিনিয়ারিং দক্ষতা প্রদর্শন সহ বিভিন্ন প্রতিযোগিতায় অংশ নেবে।এমনকি ওপেন ওয়াটার এবং ফ্যালকন হান্টিং গেমসের জন্য দুটি পর্যবেক্ষক দল পাঠাবে,তারা অস্থায়ী বা ভাসমান সেতু নির্মাণ এবং ইউএভি ক্রু দক্ষতা প্রদর্শন করবে।
ত্রিস্তরীয় পর্যবেক্ষণের পর সেনাবাহিনীর বিভিন্ন শাখা থেকে সেরা ভারতীয় দল নির্বাচিত করা হয়েছে।এই বার্ষিক ক্রীড়া প্রতিযোগিতায় অংশগ্রহণ বিশ্বের অন্যান্য দেশের সেনাবাহিনীর মধ্যে ভারতীয় সেনাবাহিনীর পেশাদারিত্বেরই প্রতিফলন। প্রতিযোগিতায় অংশগ্রহণকারী দেশগুলির সর্বোত্তম অনুশীলনের উপর ভিত্তি করে সামরিক সহযোগিতাও বৃদ্ধি পায়।এর আগে জয়সলমীরে আর্মি স্কাউটস মাস্টার প্রতিযোগিতা২০১৯ এ অংশগ্রহণকারী আটটি দেশের মধ্যে ভারত প্রথম স্থানে ছিল।
CG/SS
(Visitor Counter : 138
ক্ষুদ্র, অতিক্ষুদ্রওমাঝারিশিল্পমন্ত্রক
এমএসএমই মন্ত্রী শ্রী নারায়ণ রানে খাদির দুটি উৎপাদিত পণ্য শিশুদের পোশাক ও হাতে নির্মিত পেপার স্লিপার্স- এর উদ্বোধন করেছেন
নতুন দিল্লি, ১৫ জুলাই,২০২১
কেন্দ্রীয় ক্ষুদ্র, অতিক্ষুদ্র ও মাঝারি শিল্প মন্ত্রী শ্রী নারায়ণ রানে আজ খাদির দুটি সামগ্রীর উদ্বোধন করেছেন। এর একটি হচ্ছে সুতি নির্মিত শিশুদের পোশাক এবং অন্যটি হচ্ছে হাতে তৈরি পেপার স্লিপার্স। নতুন দিল্লির খাদি ইন্ডিয়ার ফ্ল্যাগশিপ শোরুমে এই অনুষ্ঠানটি হয়। মন্ত্রকের প্রতিমন্ত্রী শ্রী ভানু প্রতাপ সিং ভার্মা এবং খাদি ও গ্রামীণ শিল্প কমিশনের চেয়ারম্যান শ্রী বিনয় কুমার সাক্সেনা অনুষ্ঠানে উপস্থিত ছিলেন। উভয় মন্ত্রী খাদি উৎপাদিত পণ্যের প্রশংসা করেন।
খাদি উৎপাদিত শিশুদের পোশাকের মূল্য ধরা হয়েছে ৫৯৯ টাকা। অন্যদিকে, হাতে তৈরি পেপার স্লিপার- এর মূল্য ৫০ টাকা। অনলাইন পোর্টালের মাধ্যমে এই দুটি দ্রব্য ক্রয় করা যাবে।
কেন্দ্রীয় মন্ত্রী তার ভাষণে খাদি উৎপাদিত পণ্যের বিপণন বৃদ্ধির ওপর গুরুত্ব আরোপ করে বলেন, এর ফলে আরও বেশি করে কর্মসংস্থানের সুযোগ সৃষ্টি হবে।
CG/ SB
(Visitor Counter : 178
প্রধানমন্ত্রীরদপ্তর
উৎকল দিবস উপলক্ষে প্রধানমন্ত্রীর শুভেচ্ছা
নয়াদিল্লি, ০১ এপ্রিল, ২০২৩
প্রধানমন্ত্রী শ্রী নরেন্দ্র মোদী উৎকল দিবস উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “উৎকল দিবসের শুভেচ্ছা। দেশের উন্নতিতে ওডিশা, রাজ্যের জনগণ এবং তাঁদের সংস্কৃতি গুরুত্বপূর্ণ ভূমিকা স্বীকার করার দিন আজ। ওডিশাবাসীর আগামী দিন সুস্বাস্থ্য ও সমৃদ্ধিতে ভরে উঠুক”।
"ଉତ୍କଳ ଦିବସର ହାର୍ଦ୍ଦିକ ଶୁଭେଚ୍ଛା । ଏହି ଦିନ ଆମ ଦେଶର ପ୍ରଗତିରେ ଓଡ଼ିଶା, ଓଡିଆ ଜନସାଧାରଣ ଏବଂ ସଂସ୍କୃତିର ସମୃଦ୍ଧ ଅବଦାନକୁ ଜାଣିବାର ଅବସର । ଓଡ଼ିଶାବାସୀଙ୍କ ଉତ୍ତମ ସ୍ୱାସ୍ଥ୍ୟ ଏବଂ ସମୃଦ୍ଧି କାମନା କରୁଛି ।"
PG/PM/SB
(
প্রধানমন্ত্রীরদপ্তর
ডঃ রাজেন্দ্র প্রসাদের জন্মবার্ষিকীতে প্রধানমন্ত্রীর শ্রদ্ধা জ্ঞাপন
নয়াদিল্লি, ০৩ ডিসেম্বর, ২০২২
প্রধানমন্ত্রী শ্রী নরেন্দ্র মোদী ডঃ রাজেন্দ্র প্রসাদজীকে তাঁর জন্মবার্ষিকীতে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “ডঃ রাজেন্দ্র প্রসাদজীকে তাঁর জন্মবার্ষিকীতে স্মরণ করি। কিংবদন্তী এই নেতা ছিলেন সাহসিকতার প্রতীক। পণ্ডিত এই মানুষটি বিভিন্ন উদ্যোগ গ্রহণ করেছিলেন। ভবিষ্যতদ্রষ্টা এই মানুষটি ভারতের উন্নয়নের কথা সবসময়ই ভাবতেন”।
(PG/CB/SB
সারওরসায়নমন্ত্রক
দেশে রেমডেসিভির উৎপাদন তিনগুণ বৃদ্ধি পেয়েছে – শ্রী মনসুখ মাণ্ডব্য
রেমডেসিভির উৎপাদনকেন্দ্রের সংখ্যাতেও তিনগুণ বৃদ্ধি
নয়াদিল্লি, ৪ মে, ২০২১
দেশে রেমডেসিভির-এর উৎপাদন দ্রুতগতিতে বাড়ছে। কেবল কয়েকদিনেই ভারতে রেমডেসিভির-এর উৎপাদন ক্ষমতা তিনগুণ বেড়েছে। খুব শীঘ্রই ক্রমবর্ধমান চাহিদা মেটানো সম্ভব হবে। কেন্দ্রীয় রসায়ন ও সার প্রতিমন্ত্রী শ্রী মনসুখ মাণ্ডব্য আজ একথা জানিয়েছেন।
দেশে রেমডেসিভির উৎপাদনের পরিমাণ গত ১২ এপ্রিল ৩৭ লক্ষ থেকে বেড়ে ৪ মে দাঁড়িয়েছে ১ কোটি ৫ লক্ষ।
বিশেষ এই ওষুধটির চাহিদা ক্রমাগত বাড়তে থাকায় দেশে উৎপাদনকেন্দ্রের সংখ্যাও গত ১২ এপ্রিল ২০টি থেকে বেড়ে ৪ মে ৫৭টি হয়েছে।
করোনার বিরুদ্ধে ভারত সরকারের নিরন্তর লড়াই অব্যাহত রয়েছে।
SC/BD/DM/
(
প্রধানমন্ত্রীরদপ্তর
আমাদের কৃষকদের জীবনে দীর্ঘমেয়াদী পার্থক্য আনতে আমাদের বিভিন্ন প্রচেষ্টার একটি অংশ ন্যানো ইউরিয়া: প্রধানমন্ত্রী
নয়াদিল্লি, ৩ মার্চ, ২০২৩
প্রধানমন্ত্রী, শ্রী নরেন্দ্র মোদি ভারতীয় কৃষকদের জীবনে দীর্ঘমেয়াদী ইতিবাচক পরিবর্তন আনতে ন্যানো ইউরিয়ার উপকারিতার প্রশংসা করেছেন।
কেন্দ্রীয় কৃষি ও কৃষক কল্যাণ প্রতিমন্ত্রী শ্রীমতী শোভা করন্দলাজের একটি ট্যুইট শেয়ার করে প্রধানমন্ত্রী তাঁর ট্যুইটে বলেন,
"আমাদের কৃষকদের জীবনে দীর্ঘমেয়াদী পার্থক্য আনতে আমাদের বিভিন্ন প্রচেষ্টার এটি একটি অংশ।"
PG/PM/NS
(
পর্যটনমন্ত্রক
ভারত সরকারের পর্যটন মন্ত্রক ‘দেখো আপনা দেশ’ সিরিজের অন্তর্গত 'পাঞ্জাব বিয়ন্ড দ্য ব্রোশিয়র’ শীর্ষক ১৫তম ওয়েবিনার আয়োজন করেছে
নতুন দিল্লি, ০৬ মে ,২০২০
আমাদের দেশে ঘুরে বেড়ানো, দেখা, জানা ও উপভোগ করার মতো অনেক অসাধারণ গন্তব্য রয়েছে যা কোনও নির্দিস্ট রাজ্য কিম্বা দেশের নানা প্রান্ত ঘুরতে গিয়ে বাকি থেকে যায়l ভারত সরকারের পর্যটন মন্ত্রক আয়োজিত ‘দেখো আপনা দেশ’ সিরিজের অন্তর্গত ২০২০ সালের ৫ মের আয়োজন 'পাঞ্জাব বিয়ন্ড দ্য ব্রোশিয়র’ ওয়েবিনার তার নামের প্রতি সম্পূর্ণ সুবিচার করেছে।
দুটি রাস্তা যখন বিভক্ত হয়, তখন যে পথে কম মানুষ গিয়েছেন, সেটি বেছে নিলে অজানাকে জানা আর অদেখাকে দেখা ও উপভোগের আনন্দ নতুন মাত্রা পায়। তাই আমরা যখন কম মানুষের বেছে নেওয়া পথটি বেছে নিই তখন সবচেয়ে অতুলনীয় সৌন্দর্যের মুখোমুখি হই। আমরা অনেকের অদেখা ও কখনও না শোনা এমন সব জায়গায় পৌঁছে যাই যা জনপ্রিয় ভ্রমণ তালিকায় থাকে না। এবারের এই ওয়েবিনার অধিবেশনটি ছিল পাঞ্জাব রাজ্যের এমন কম পরিচিত জায়গাগুলির সন্ধান করা যে ভ্রমণপথগুলি সাধারণতঃ পর্যটকদের যাত্রা-তালিকায় থাকে না।
ব্রেকঅ্যাওয়ে সংস্থার প্রতিষ্ঠাতা শ্রীমতি শিল্পা শর্মা, - এবং বিশিষ্ট ভ্রমণ লেখক ও খাদ্য সমালোচক শ্রীমতী পুনীতিন্দর কৌর সিধুর উপস্থাপনায় ওয়েবিনারে পাঞ্জাবকে প্রাকৃতিক ও সাংস্কৃতিক বৈচিত্রের দিক থেকে যেভাবে তিনটি এলাকায় ভাগ করা হয় - মাজা, দোয়াবা এবং মালওয়া - সেভাবেই সুন্দরভাবে তুলে ধরেছেন। এই উপস্থাপনায় তাঁরা পাঞ্জাবের সাংস্কৃতিক ঐতিহ্যসম্পন্ন ও স্মৃতিসৌধগুলির বর্ণনা ছুঁয়ে যান যাতে হরপ্পা যুগের প্রাচীন ঐতিহাসিক পদচিহ্ন, আফগান ও মুঘল স্মৃতিস্তম্ভের স্থাপনা, বৌদ্ধ ধ্বংসাবশেষ, মাইলফলক রয়েছে। পাঞ্জাব রাজ্যের রাজ-আমলের গল্প, ব্রিটিশ-যুগের সেনানিবাস, শহীদ স্মৃতিসৌধ, ধর্মীয় বিশ্বাসের স্থান এবং প্রাণবন্ত উত্সবগুলির বর্ণনাও উপস্থাপকরা করেন।
উপস্থাপকরা বিভিন্ন শহর এবং ‘হোম স্টে’ সুবিধাসম্পন্ন বাড়িতে থাকার অভিজ্ঞতা নিয়ে কথা বলেন যা স্থানীয় মানুষের সঙ্গে মিশে গিয়ে, তাঁদের সংস্কৃতি, রান্না এবং লোককাহিনী সম্পর্কে জানার সুযোগ করে দেয় যা পাঞ্জাবের স্বাদে পর্যটকদের সমৃদ্ধ করে। পাঞ্জাবের ঐতিহ্যগত যেমন লোহরি, বসন্ত পঞ্চমী, হোলি, বৈশাখী, তীজ, দীপাবলির মতো বিভিন্ন প্রাণবন্ত ও মনকাড়া উৎসব-অনুষ্ঠান এবং বিশ্ব হরিবল্লভ সংগীত সম্মেলনের মতো প্রাচীনতম সংগীত সম্মেলনের উল্লেখ তাঁদের উপস্থাপনাকে আকর্ষণীয় করে তোলে।
ওয়েবিনারদের সেশনগুলি এখন https://www.youtube.com/channel/UCbzIbBmMvtvH7d6Zo_ZEHDA/featured এ দেখতে পাওয়া যাবে। আর পাওয়া যাবে ভারত সরকারের পর্যটন মন্ত্রকের সমস্ত সামাজিক যোগাযোগ মাধ্যমগুলিতে।
পরবর্তী ওয়েবিনার আয়োজিত হবে আগামী ২০মে, ২০২০ সকাল এগারোটায়। এর শিরোনাম থাকবে, ‘গোয়া: ক্রুসিবল অফ কালচার’। এতে গোয়ার অনেক শতাব্দীপ্রাচীন গভীর সাংস্কৃতিক বিনিময় নিয়ে আলোচনা হবে, সেখানকার সংগীত, খাদ্য, স্থাপত্যশিল্প, চিত্রকর্ম ইত্যাদি। অংশগ্রহণের জন্য এখানে নথিভুক্ত করুন: https://bit.ly/2SPNo0T
(CG/SB
প্রধানমন্ত্রীরদপ্তর
প্রধানমন্ত্রী আগামীকাল জয়পুরে সাইপেত  : ইন্সটিটিউট অফ পেট্রোকেমিকেলস্ টেকনোলজির উদ্বোধন করবেন
রাজস্থানে ৪টি নতুন মেডিকেল কলেজের শিলান্যাস করবেন প্রধানমন্ত্রী
নয়াদিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল বেলা ১১টায় ভিডিও কনফারেন্সের মাধ্যমে জয়পুরে সাইপেত : ইন্সটিটিউট অফ পেট্রোকেমিকেলস্ টেকনোলজির উদ্বোধন সহ রাজস্থানের বাঁশওয়াড়া, সিরোহি, হনুমানগড় ও দৌসা জেলায় ৪টি নতুন মেডিকেল কলেজের শিলান্যাস করবেন।
জেলা/রেফারাল হাসপাতালের সঙ্গে সংযুক্ত নতুন মেডিকেল কলেজ স্থাপনের জন্য কেন্দ্রীয় সহায়তাপুষ্ট কর্মসূচির আওতায় ঐ ৪টি নতুন মেডিকেল কলেজ গড়ে তোলার অনুমতি দেওয়া হয়। কেন্দ্রীয় সহায়তাপুষ্ট এই কর্মসূচিতে পিছিয়ে পড়া, উন্নয়নে আগ্রহী এবং যেখানে মেডিকেল কলেজ নেই, সেখানে নতুন মেডিকেল কলেজ গড়ে তোলার ওপর অগ্রাধিকার দেওয়া হয়। কর্মসূচির আওতায় ৩টি পর্যায়ে সারা দেশে ১৫৭টি নতুন মেডিকেল কলেজ স্থাপনের অনুমতি দেওয়া হয়েছে।
সাইপেত সম্পর্কে : রাজস্থান সরকারের সঙ্গে সহযোগিতায় জয়পুরে ইন্সটিটিউট অফ পেট্রোকেমিকেলস্ টেকনোলজি বা পেট্রো রসায়সন প্রযুক্তি সম্পর্কিত প্রতিষ্ঠানটি গড়ে তোলা হয়েছে। এই প্রতিষ্ঠানটি পেট্রো রসায়ন সহযোগী শিল্প ক্ষেত্রের বিভিন্ন চাহিদা ধারাবাহিকভাবে মেটাতে সক্ষম হবে। এছাড়াও, যুবাদের কারিগরি বিষয়ে দক্ষ পেশাদার হিসাবে গড়ে তুলতে এই প্রতিষ্ঠানটি থেকে প্রশিক্ষণ দেওয়া হবে।
এই উপলক্ষে কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডভিয়া এবং রাজস্থানের মুখ্যমন্ত্রী শ্রী অশোক গেহলত উপস্থিত থাকবেন।
CG/BD/SB
(
অর্থমন্ত্রক
২০২০-র সেপ্টেম্বর মাসে জিএসটি-বাবদ রাজস্ব সংগ্রহ
নয়াদিল্লি, ১ অক্টোবর, ২০২০
২০২০-র সেপ্টেম্বর মাসে জিএসটি-বাবদ মোট রাজস্ব সংগ্রহের পরিমাণ ৯৫,৪৮০ কোটি টাকা। এর মধ্যে সিজিএসটি-বাবদ ১৭,৭৪১ কোটি টাকা, এসজিএসটি-বাবদ ২৩,১৩১ কোটি টাকা, আইজিএসটি-বাবদ ৪৭,৪৮৪ কোটি টাকা  এবং সেস-বাবদ ৭,১২৪ কোটি টাকা  সংগৃহীত হয়েছে।
কেন্দ্রীয় সরকার সিজিএসটি খাতে ২১,২৬০ কোটি টাকা এবং আইজিএসটি-বাবদ এসজিএসটি খাতে ১৬,৯৯৭ কোটি টাকার নিষ্পত্তি করেছে। গত সেপ্টেম্বর মাসে প্রথা মাফিক দাবিদাওয়া নিষ্পত্তির পর কেন্দ্রীয় সরকার ও রাজ্য সরকারগুলির মোট রাজস্বের পরিমাণ দাঁড়িয়েছে সিজিএসটি খাতে ৩৯,০০১ কোটি টাকা এবং এসজিএসটি খাতে ৪০,১২৮ কোটি টাকা।
২০২০-র সেপ্টেম্বর মাসে রাজস্বের পরিমাণ গত বছরের ওই একই মাসের তুলনায় ৪ শতাংশ বেশি। আলোচ্য মাসে পণ্যসামগ্রী আমদানি থেকে রাজস্বের পরিমাণ শতাংশের হারে বেড়ে হয়েছে ১০২ এবং অভ্যন্তরীণ লেনদেন থেকে রাজস্বের পরিমাণ বেড়ে হয়েছে ১০৫ শতাংশ।
মন্ত্রকের পরিসংখ্যান অনুযায়ী, ২০১৯-এর সেপ্টেম্বর মাসে পশ্চিমবঙ্গে রাজস্ব সংগ্রহের পরিমাণ ছিল ৩,২৫৫ কোটি টাকা এবং চলতি বছরের সেপ্টেম্বর মাসে এই পরিমাণ বেড়ে হয়েছে ৩,৩৯৩ কোটি টাকা, যা গত বছরের ওই একই মাসের সংগ্রহের তুলনায় ৪ শতাংশ বেশি।
CG/BD/DM
(Visitor Counter : 147
প্রধানমন্ত্রীরদপ্তর
এশিয়ান গেমস-এ মহিলাদের ৪০০ মিটার হার্ডলস-এ ব্রোঞ্জ পদক জয়ী বিথ্যা রামরাজকে প্রধানমন্ত্রীর অভিনন্দন
নয়াদিল্লি, ৩ অক্টোবর, ২০২৩
প্রধানমন্ত্রী শ্রী নরেন্দ্র মোদী আজ এশিয়ান গেমস-এ মহিলাদের ৪০০ মিটার হার্ডলস-এ ব্রোঞ্জ পদক জয়ী বিথ্যা রামরাজকে অভিনন্দন জানিয়েছেন।
তিনি ২৫ বছর বয়সী এই ক্রীড়াবিদের ইচ্ছাশক্তি এবং অধ্যাবসায়ের প্রশংসা করেছেন।
এক্স পোস্টে এক বার্তায় প্রধানমন্ত্রী বলেছেন :
“মহিলাদের ৪০০ মিটার হার্ডলস-এ ব্রোঞ্জ পদক জয়ী বিথ্যা রামরাজকে অভিনন্দন জানাই।
তাঁর ইচ্ছাশক্তি এবং অধ্যাবসায়ের কারণেই এই সাফল্য। ভবিষ্যতে তাঁর আরও সাফল্য কামনা করি।”
(PG/CB/DM
কৃষিমন্ত্রক
কৃষি ক্ষেত্রে আধুনিকীকরণ
নতুন দিল্লি, ১৭ ডিসেম্বর, ২০২১
কৃষকদের চাষাবাদের বিষয়ে এবং কৃষি সরঞ্জামের ব্যবহারের ক্ষেত্রে বিশেষ গুরুত্ব দিয়েছে সরকার। কৃষি ও কৃষক কল্যাণ বিভাগ কৃষকদের সাহায্যের জন্য একাধিক প্রকল্প বাস্তবায়ন করেছে। কৃষির আধুনিকীকরণ এবং কৃষি ক্ষেত্রে ব্যবহৃত সরঞ্জাম, যন্ত্রপাতির ওপর গুরুত্ব দেওয়া হয়েছে। উদ্যান পালনের ক্ষেত্রে সুসংহত উন্নয়ন মিশনের আওতায় শাকসব্জি ও উদ্যান পালনজাত চাষাবাদের সুরক্ষায় ২০১৪-১৫ থেকে ২০২১-২২ পর্যন্ত ২ হাজার ৭৬৭ কোটি টাকা বরাদ্দ করা হয়েছে। প্রধানমন্ত্রী কৃষি সিচাই যোজনা – প্রতি জল বিন্দুতে আরও শস্য-এর আওতায় ক্ষুদ্র সেচ প্রকল্পের মাধ্যমে জমিতে জলের ব্যবহার বেড়েছে। এই প্রকল্পে ২০১৫-১৬ থেকে ২০২১-২২ পর্যন্ত ১৫২৮০.৩৮ কোটি টাকা বরাদ্দ করা হয়েছে। মডেল গ্রাম প্রকল্পের আওতায় ২০১৯-২০ সালে ১৯.৬৪ লক্ষ সয়েল হেল্থ কার্ড দেওয়া হয়েছে।
কৃষি ও কৃষক কল্যাণ দপ্তর কৃষকদের সুবিধার জন্য একাধিক মোবাইল অ্যাপ তৈরি করেছে। এর সাহায্যে আবহাওয়া, বাজার মূল্য, চারা গাছের সুরক্ষা, বীজ, কীটনাশক, সার, কৃষি কাজে ব্যবহৃত যন্ত্রপাতি, হিমঘর ইত্যাদি বিষয়ে নানান তথ্য জানা যাচ্ছে। এছাড়াও ইন্ডিয়ান কাউন্সিল অফ এগ্রিকালচার রিসার্চ , রাজ্যের কৃষি বিশ্ববিদ্যালয় ও কৃষি বিজ্ঞান কেন্দ্রগুলির সাহায্যে মোবাইল অ্যাপ এবং ওয়েবসাইট তৈরি করেছে। কৃষকদের কৃষি কাজে ব্যবহৃত সরঞ্জাম ও যন্ত্রপাতি কেনার জন্য আর্থিক সাহায্যেরও ব্যবস্থা করা হয়েছে। গ্রামীণ এলাকায় কর্মসংস্থান বৃদ্ধিতে সরকার একাধিক পদক্ষেপ গ্রহণ করেছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/SS/SKD/
(Visitor Counter : 165
স্বাস্থ্যওপরিবারকল্যাণমন্ত্রক
ভারতে গত ২৪ ঘণ্টায় নতুন করে সংক্রমিত হয়েছেন ৮০৮৩৪ জন ; যা ৭১ দিনের মধ্যে সর্বনিম্ন
চিকিৎসাধীন সংক্রমিতের সংখ্যা আরও কমে হয়েছে ১০,২৬,১৫৯ জন
পর পর ৩১ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি
আরোগ্য লাভের হার বেড়ে হয়েছে ৯৫.২৬ শতাংশ
পর পর ২০ দিন দৈনিক সংক্রমণের হার ১০ শতাংশের কম- আজ এই হার ৪.২৫ শতাংশ
নয়াদিল্লী, ১৩ জুন, ২০২১
ভারতে গত ২৪ ঘণ্টায় নতুন করে সংক্রমিত হয়েছেন ৮০,৮৩৪ জন। পর পর ছয় দিন দেশে এই সংখ্যা ১ লক্ষের কম। কেন্দ্র এবং রাজ্য/কেন্দ্রশাসিত অঞ্চলগুলির যৌথ উদ্যোগে এই সাফল্য পাওয়া যাচ্ছে। ভারতে সক্রিয় সংক্রমিতের সংখ্যা নিম্নমুখী। এই সংখ্যা আরও কমে হয়েছে ১০,২৬,১৫৯ জন। পর পর ১৩ দিন সক্রিয় চিকিৎসাধীনের সংখ্যা ২০ লক্ষের নিচে রয়েছে।
গত ২৪ ঘণ্টায় সক্রিয় চিকিৎসাধীনের সংখ্যা ৫৪,৫৩১ কমেছে। আজকের হিসেবে দেশে মোট সংক্রমিতের মাত্র ৩.৪৯ শতাংশ চিকিৎসাধীন।
দেশে পর পর ৩১ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি। গত ২৪ ঘণ্টায় ১,৩২,০৬২ জন আরোগ্য লাভ করেছেন। এ পর্যন্ত মোট ২,৮০,৪৩,৪৪৬ জন সুস্থ হয়ে ওঠেছেন। জাতীয় কোভিড মুক্তির হার ৯৫.২৬ শতাংশ।
গত ২৪ ঘন্টায় দেশে ১৯,০০,৩১২ টি নমুনার পরীক্ষা করা হয়েছে। এপর্যন্ত দেশে ৩৭,৮১,৩২,৪৭৪ টি নমুনা পরীক্ষা করা হয়েছে। এক দিকে যেমন নমুনা পরীক্ষার সংখ্যা বেড়েছে, অন্যদিকে সংক্রমণের হার নিম্নমুখী। আজ এই হার ৪.২৫ শতাংশ। পর পর ২০ দিন এই হার ১০ শতাংশের কম। সাপ্তাহিক সংক্রমণের হার ৪.৭৪ শতাংশ।
দেশে এ পর্যন্ত ২৫,৩১,৯৫,০৪৮ টি টিকার ডোজ দেওয়া হয়েছে। গতকাল টিকা দেওয়া হয়েছে ৩৪,৮৪,২৩৯জনকে। স্বাস্থ্যকর্মীদের মধ্যে ১,০০,৪৮,১৮৩ জন টিকার প্রথম ডোজ এবং ৬৯,৬৩,৩৪৭ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৬৭,২৮,২৭২ জন প্রথম ডোজ এবং ৮৮,৪২,২৯২ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪,০২,১৫,৫৬১ জন এবং দ্বিতীয় ডোজ পেয়েছেন ৬,৭৭,৮৫৩ জন। ৪৫-৬০ বছর বয়সী নাগরিকদের মধ্যে প্রথম ডোজ পেয়েছেন ৭,৫৪,২৮,৭১৩ জন। আর দ্বিতীয় ডোজ পেয়েছেন ১,১৯,৪২,৯২৬ জন। যাঁদের বয়স ৬০এর ওপরে তাঁদের মধ্যে ৬,২৪,৭২,৭৩২ জন প্রথম ডোজ এবং ১,৯৮,৭৫,১৬৯ জন দ্বিতীয় ডোজ পেয়েছেন।
CG/CB/NS
(Visitor Counter : 184
প্রধানমন্ত্রীরদপ্তর
উত্তরপ্রদেশের আউরাইয়ার পথ দুর্ঘটনায় নিহতদের নিকট আত্মীয়কে প্রধানমন্ত্রীর এককালীন সাহায্য ঘোষণা
নতুন দিল্লি, ১৬ই মে, ২০২০
উত্তরপ্রদেশের আউরাইয়ার পথ দুর্ঘটনায় যারা প্রাণ হারিয়েছেন, তাঁদের নিকট আত্মীয়কে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা করে সাহায্যে দেবার সিদ্ধান্ত প্রধানমন্ত্রী শ্রী নরেন্দ্র মোদী অনুমোদন করেছেন।
এই পথ দুর্ঘটনায় যাঁরা আহত হয়েছেন, তাঁদের ৫০,০০০ টাকা করে দেবার বিষয়টিকেও প্রধানমন্ত্রী অনুমোদন করেন।
CG/CB/SS/SFS
(
প্রধানমন্ত্রীরদপ্তর
আমেঠির গৌরীগঞ্জে সড়ক দুর্ঘটনায় প্রাণহানিতে প্রধানমন্ত্রীর শোকপ্রকাশ
নতুন দিল্লি, ১৮ এপ্রিল, ২০২২
প্রধানমন্ত্রী শ্রী নরেন্দ্র মোদী উত্তরপ্রদেশের আমেঠি জেলার গৌরীগঞ্জে সড়ক দুর্ঘটনায় প্রাণহানিতে গভীর শোকপ্রকাশ করেছেন। দুর্ঘটনায় আহতদের দ্রুত আরোগ্য কামনা করেছেন তিনি।
এক ট্যুইট বার্তায় প্রধানমন্ত্রী বলেছেন;
“উত্তরপ্রদেশের আমেঠির গৌরীগঞ্জের সড়ক দুর্ঘটনা খুবই দুঃজনক। এই দুর্ঘটনায় যারা প্রাণ হারিয়েছন, তাদের পরিবারের প্রতি আমার গভীর সমবেদনা। সেইসঙ্গে আমি আহতদের দ্রুত আরোগ্য কামনা করছি: PM @narendramodi”
CG/SD/SKD/
(
ভারী শিল্প মন্ত্রক
সরকার দ্বিতীয় পর্যায়ে ভারতীয় মূলধনী পণ্যক্ষেত্রে প্রতিযোগিতা বাড়ানোর লক্ষ্যে একটি কর্মসূচির কথা ঘোষণা করেছে
নয়াদিল্লি, ২৮ জানুয়ারি, ২০২২
কেন্দ্রীয় ভারী শিল্প মন্ত্রক অভিন্ন প্রযুক্তিগত উন্নয়ন এবং পরিষেবা পরিকাঠামো ক্ষেত্রে সহায়তা দিতে ভারতীয় মূলধনী পণ্যক্ষেত্রে প্রতিযোগিতা বাড়ানোর লক্ষ্যে দ্বিতীয় পর্যায়ের কর্মসূচির কথা ঘোষণা করেছে। এই কর্মসূচিতে ১,২০৭ কোটি টাকার তহবিল সংস্থান করা হয়েছে। এর মধ্যে বাজেট সহায়তার পরিমাণ ৯৭৫ কোটি টাকা এবং বাকি ২৩২ কোটি টাকা সংশ্লিষ্ট ক্ষেত্রের শিল্প সংস্থাগুলি যোগান দেবে। মন্ত্রকের পক্ষ থেকে গত ২৫ জানুয়ারি এই কর্মসূচির কথা ঘোষণা করা হয়।
মূলধনী পণ্যক্ষেত্রে প্রতিযোগিতা বাড়ানোর লক্ষ্যে দ্বিতীয় পর্যায়ে এই কর্মসূচি শুরু করার উদ্দেশ্যই হল, কর্মসূচির প্রথম পর্যায়ে মূলধনী পণ্যসামগ্রী ক্ষেত্রে যে অনুকূল প্রভাব পড়েছে তা বজায় রাখা এবং এ ধরনের পণ্যসামগ্রীর প্রতিযোগিতার পরিধি বৃদ্ধি করা। দ্বিতীয় পর্যায়ের এই কর্মসূচির ফলে ভারতীয় মূলধনী পণ্যসামগ্রীর বিপণন পরিধি বাড়বে এবং আন্তর্জাতিক বাজারে প্রতিযোগিতায় টিকে থাকতে সক্ষম হয়ে উঠবে। পক্ষান্তরে, উৎপাদন ক্ষেত্রে মূলধনী পণ্যসামগ্রীর অংশীদারিত্ব বেড়ে অন্তত ২৫ শতাংশ হবে।
দ্বিতীয় পর্যায়ে মূলধনী পণ্যক্ষেত্রে প্রতিযোগিতা বাড়াতে এই কর্মসূচিতে ছয়টি গুরুত্বপূর্ণ দিক রয়েছে। এগুলি হল – প্রযুক্তি উদ্ভাবন পোর্টালের মাধ্যমে সঠিক প্রযুক্তি চিহ্নিতকরণ; আরও চারটি উৎকর্ষ কেন্দ্র স্থাপন এবং বর্তমানে চালু উৎকর্ষ কেন্দ্রগুলির মানোন্নয়ন; মূলধনী পণ্যক্ষেত্রে দক্ষতার প্রসার ঘটিয়ে ষষ্ঠ বা তার ঊর্ধ্বে পর্যায়ে প্রয়োজনীয় প্রশিক্ষণের পদক্ষেপ গ্রহণ করা; চারটি অভিন্ন ইঞ্জিনিয়ারিং ফেসিলিটি সেন্টার স্থাপন করা এবং বর্তমানে চালু এ ধরনের কেন্দ্রগুলির মানোন্নয়ন; বর্তমানে চালু টেস্টিং ও সার্টিফিকেশন সেন্টারগুলির সংস্কার; প্রযুক্তিগত মানোন্নয়নের জন্য ১০টি ইন্ডাস্ট্রি অ্যাক্সেলেটর গড়ে তোলা।
নিম্নলিখিত লিঙ্কে এই কর্মসূচির বিস্তারিত বিবরণ এবং আবেদনপত্র দেওয়া রয়েছে -
CG/BD/DM/
(Visitor Counter : 133
প্রধানমন্ত্রীরদপ্তর
এলাবেন ভাট-এর প্রয়াণে শোকপ্রকাশ প্রধানমন্ত্রীর
নয়াদিল্লি, ০২ নভেম্বর, ২০২২
প্রধানমন্ত্রী শ্রী নরেন্দ্র মোদী বিশিষ্ট শিক্ষাবিদ ও সমাজকর্মী শ্রীমতী এলাবেন ভাট-এর প্রয়াণে শোকপ্রকাশ করেছেন। মহিলাদের ক্ষমতায়ন সমাজসেবা এবং যুবকদের শিক্ষাক্ষেত্রে তাঁর ভূমিকার কথা স্মরণ করেন প্রধানমন্ত্রী।
এক ট্যুইট বার্তায় প্রধানমন্ত্রী বলেন;
“ઇલાબેન ભટ્ટના અવસાનથી દુઃખ થયું. મહિલા સશક્તિકરણ, સમાજ સેવા અને યુવાનોમાં શિક્ષણને આગળ વધારવા માટેના પ્રયાસો માટે તેઓને દીર્ઘકાળ સુધી યાદ રાખવામાં આવશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥“
PG/PM/NS
(
প্রধানমন্ত্রীরদপ্তর
প্রধানমন্ত্রী ১৮ মে আন্তর্জাতিক সংগ্রহালয় এক্সপো ২০২৩ – এর উদ্বোধন করবেন
প্রধানমন্ত্রী নর্থ ও সাউথ ব্লকে তৈরি হতে চলা জাতীয় সংগ্রহালয়ের ভার্চ্যুয়াল ওয়াকথ্রু – এরও উদ্বোধন করবেন
নয়াদিল্লি, ১৬ মে, ২০২৩
প্রধানমন্ত্রী শ্রী নরেন্দ্র মোদী আগামী ১৮ মে নতুন দিল্লির প্রগতি ময়দানে সকাল ১০টা ৩০ মিনিটে আন্তর্জাতিক সংগ্রহালয় এক্সপো ২০২৩ – এর উদ্বোধন করবেন।
আজাদি কা অমৃত মহোৎসবের অঙ্গ হিসাবে ৪৭তম আন্তর্জাতিক সংগ্রহালয় দিবস  উদযাপনের জন্য এই আন্তর্জাতিক সংগ্রহালয় এক্সপো-র আয়োজন করা হচ্ছে। এ বছরের জন্য আন্তর্জাতিক সংগ্রহালয় দিবসের মূল ভাবনা ‘সংগ্রহালয় সুস্থিতি এবং কল্যাণ’। এই সংগ্রহালয় এক্সপো সংগ্রহালয়ের বিষয়ে সংশ্লিষ্ট বিশেষজ্ঞদের সঙ্গে আলাপচারিতার জন্য শুরু করা হয়েছিল।
এই অনুষ্ঠানে প্রধানমন্ত্রী নর্থ ও সাউথ ব্লকে তৈরি হতে চলা জাতীয় সংগ্রহালয়ের ভার্চ্যুয়াল ওয়াকথ্রু – এরও উদ্বোধন করবেন। বর্তমান ভারত গড়ে তুলতে দেশের যে সমৃদ্ধ ইতিহাস রয়েছে, সে সম্পর্কিত নানা ঘটনা, ব্যক্তিত্ব, চিন্তাভাবনা ও সাফল্য জনগণের সামনে তুলে ধরার জন্যই সংগ্রহালয় বিশেষ গুরুত্বপূর্ণ।
প্রধানমন্ত্রী আন্তর্জাতিক সংগ্রহালয় এক্সপো-র জন্য ম্যাসকটেরও উদ্বোধন করবেন। এছাড়াও, গ্রাফিক উপন্যাস – সংগ্রহালয়ের একটি দিন এবং কর্তব্য পথের পকেট মানচিত্র ও সংগ্রহালয় কার্ডের আবরণ উন্মোচন করবেন।
আন্তর্জাতিক সংগ্রহালয় এক্সপো-র ম্যাসকটটি কাঠের তৈরি চিন্না পট্টনম শিল্পকলার নৃত্যরত একটি কন্যার আদলের তৈরি করা হয়েছে। গ্রাফিক উপন্যাসটিতে জাতীয় সংগ্রহালয় সফররত একদল শিশু এই সংগ্রহালয় থেকে কিভাবে বিভিন্ন কর্মসংস্থানের সুযোগ খুঁজে পান, সেই বিষয়টি তুলে ধরা হয়েছে। কর্তব্য পথের পকেট মানচিত্রটিতে এই ঐতিহাসিক পথের অলিগলির বিভিন্ন সাংস্কৃতিক প্রতিষ্ঠান ও ক্ষেত্রগুলিকে তুলে ধরা হয়েছে। সংগ্রহালয় কার্ড হ’ল ৭৫টি কার্ডের একটি সমন্বয়। এতে দেশের বিভিন্ন সংগ্রহালয়গুলির ছবি তুলে ধরা হয়েছে। কার্ডগুলিতে সংগ্রহালয়গুলি সম্পর্কে সংক্ষিপ্ত বিবরণও রয়েছে।
এই অনুষ্ঠানে বিশ্বের বিভিন্ন প্রান্তের সাংস্কৃতিক কেন্দ্র ও সংগ্রহালয়গুলির আন্তর্জাতিক প্রতিনিধিরাও অংশ নেবেন।
PG/PM/SB
(
প্রধানমন্ত্রীরদপ্তর
মিলাদ-উন-নবি উপলক্ষে দেশবাসীকে শুভেচ্ছা প্রধানমন্ত্রীর
নয়াদিল্লি, ২১ নভেম্বর, ২০১৮
প্রধানমন্ত্রী শ্রী নরেন্দ্র মোদী পবিত্র মিলাদ-উন-নবি উপলক্ষে দেশবাসীকে শুভেচ্ছা জানিয়েছেন। এক শুভেচ্ছা বার্তায় তিনি বলেছেন, “মিলাদ-উন-নবি উপলক্ষে শুভেচ্ছা। শ্রদ্ধেয় পয়গম্বর মহম্মদের মহান শিক্ষা স্মরণ করে আমরা সর্বত্র সম্প্রীতি, সৌভ্রাতৃত্ব ও শান্তি কামনা করি”।
CG/BD/SB…
(Visitor Counter : 36
উত্তর-পূর্বাঞ্চলেরউন্নয়নসংক্রান্তমন্ত্রক
কেন্দ্রীয় মন্ত্রী ডাঃ জিতেন্দ্র সিং বলেছেন, উত্তর-পূর্বের মহিলা শিল্পোদ্যোগের এক সমৃদ্ধি পরম্পরা রয়েছে
নয়াদিল্লি, ১৫ এপ্রিল, ২০২১
কেন্দ্রীয় উত্তর-পূর্বাঞ্চল উন্নয়ন প্রতিমন্ত্রী ডাঃ জিতেন্দ্র সিং বলেছেন, নতুন ভারত গঠনে উত্তর-পূর্ব অগ্রণী ভূমিকা পালন করতে চলেছে। বণিকসভা ফিকি আয়োজিত এক অনুষ্ঠানে ডাঃ সিং আরও বলেন, এই অঞ্চলে মহিলা শিল্পোদ্যোগের এক সমৃদ্ধ পরম্পরা রয়েছে। মহিলাদের এই উদ্যোগ স্বনির্ভর গোষ্ঠীগুলিকে আরও সুবিন্যস্ত করেছে। স্বাধীনতার পর ১৯৫০ সালের প্রসঙ্গ স্মরণ করে মন্ত্রী বলেন, সেই সময় আসামে দেশের প্রথম মহিলা মন্ডল গড়ে উঠেছিল। এই অভিনব উদ্যোগ বহু রাজ্যের মহিলারা অনুসরণ করেছিলেন। আজ পরিবর্তিত উত্তর-পূর্বাঞ্চলে এমন অনেক প্রগতিশীল মহিলা গোষ্ঠী রয়েছে, যেগুলি আর্থিক ক্ষমতায়নের পাশাপাশি, জীবন-জীবিকার মানোন্নয়নে বড় ভূমিকা পালন করছে।
সমগ্র উত্তর-পূর্বাঞ্চল এক সুসংবদ্ধ ও মর্যাদাপূর্ণ মহিলা সমাজ ও পরম্পরার জন্য অত্যন্ত পরিচিত বলে উল্লেখ করে ডাঃ সিং বলেন, মহিলারা না কেবল লোকজীবনে অবদান রাখছেন, পাশাপাশি তাঁরা সৃজনশীল ও দূরদৃষ্টিসম্পন্ন পদক্ষেপ গ্রহণ করছেন। উত্তর-পূর্বাঞ্চলকে হস্তশিল্প, কারুশিল্পের অন্যতম পীঠস্থান হিসাবে উল্লেখ করে তিনি বলেন, কোভিড মহামারীর একেবারে গোড়ার দিকে সারা দেশে যখন ফেসমাস্কের চাহিদা ক্রমবর্ধমান তখন এই অঞ্চলের মহিলা স্বনির্ভর গোষ্ঠীগুলি চাহিদা অনুযায়ী ফেসমাস্ক যোগান দিতে পেরেছেন।
তিনি বলেন, মোদী সরকার উত্তর-পূর্বে শিল্পোদ্যোগের ক্ষেত্রে বিশেষ গুরুত্ব দিচ্ছে। এই লক্ষ্যে বাঁশ শিল্প ও বাঁশজাত সামগ্রী বিপণনে সর্বোচ্চ অগ্রাধিকার দেওয়া হয়েছে। ডাঃ সিং বণিকসভা ফিকির মতো অন্যান্য মহিলা বণিক সংগঠনগুলিকেও উত্তর-পূর্বে বাঁশ শিল্পের ক্ষেত্রে মহিলা শিল্পোদ্যোগের প্রসারে আরও বেশি অবদান রাখার আহ্বান জানান। প্রধানমন্ত্রী উত্তর-পূর্ব ভারতকে দেশের নতুন চালিকাশক্তি হিসাবে বর্ণনা করেছেন বলে উল্লেখ করে ডাঃ সিং জানান, কোভিড পরবর্তী সময়ে এই অঞ্চলের বিপুল সম্পদ দেশের অর্থনীতিতে গুরুত্বপূর্ণ ভূমিকা নিতে চলেছে।
CG/BD/SB
(Visitor Counter : 61